Алгуња

**Алгуња** — село во Општина Старо Нагоричане, во областа Средорек, во околината на градот Куманово.

## Географија и местоположба
Населбата се наоѓа на крајниот северозападен дел на територијата на Општината Старо Нагоричане, од десната страна на Пчиња, а нејзиниот атар се допира со државната гранична линија со Србија. Како периферна населба, таа има ридски карактер на надморска височина од 500 метри. Од градот Куманово селото е одд алечено 28 км.

## Историја

## Стопанство
Атарот е со средна големина и зафаќа простор од 15,2 км2. Обработливото земјиште зазема површина од 697 ха, на пасиштата отпаѓаат 642 ха, а на шумите 104 ха. Според тоа, селото има полјоделско-сточарска функција.

## Население

Според статистиката на Васил К’нчов („Македонија, Етнографија и статистика“) од 1900 година, во Алгуња живееле 256 жители, сите Македонци. Според секретарот на Бугарската егзархија Димитар Мишев, („La Macédoine et sa Population Chrétienne“) во 1905 година во Алгуња имало 240 Македонци, патријаршисти.

Според германска карта издадена во 1941 година, а заснована на пописот на Кралство Југославија во 1931 година, селото имало 450 Македонци.

Од оваа населба се иселил значителен дел од населението, така што таа преминала од средно по големина, во мало село. Во 1961 година Алгуња броела 755 жители, од кои 597 биле Срби, а 158 жители Македонци. Во 1994 година бројот се намалил на 288 жители, од кои 191 се Срби, а 96 жители Македонци.

Според пописот од 2002 година, во селото Алгуња имало 237 жители, од кои 88 Македонци и 149 Срби.

Според последниот попис од 2021 година, во селото живееле 300 жители, од кои 85 Македонци, 4 Албанци, 3 Роми, 136 Срби, 3 останати и 69 лица без податоци.

На табелата е прикажан националниот состав на населението низ сите пописни години:

### Родови
Колицко е православно (македонско-српско) село.

Родовите во селото се делат на маала.

* **Во маалото Село се следните родови:** *Бутковци (10 к.), Стошиќи (8 к.) и Робаци (5 к.)* потекнуваат од ист предок кој бил основач на денешното село. Во родот Стошиќи се знае следното родословие: Илија (жив на 80&nbsp;г. во 1972 година) Димко-Стоше-Ѓеле, понатака не ги знаат предците; *Моравци (1 к.) и Митковиќи (1 к.)* доселени се од некое село кај Прешево; *Николинци (11 к.), Нешковиќи (10 к.) и Филиповиќи (9 к.)* доселени се, но не знаат од каде; Димковиќи (3 к.) доселени се пред 1912 година од некое село кај Прешево; Арсиќи (1 к.) доселени се од селото Рамно; Младеновиќи (1 к.) доселени се од селото Лопардинце кај Бујановац.
* **Во маалото Татариновац се следните родови:** *Апостоловиќи и Величковиќи (14 к.)* доселени се во 1925 година од селото Старац кај Бујановац; Китановиќи, Петковиќи и Јоциќи (4 к.) исто така се доселени од селото Старац во 1925 година; *Николиќи (2 к.)* доселени се од селото Спанчевац кај Бујановац.
* **Во маалото Сејдинци се следните родови:** *Димитријевиќи, Митиќи и Станојевиќи (20 к.)* доселени се во 1925 година од селото Кочура кај Врање.
* **Во маалото Гулиновац се следните родови:** *Карафилци (4 к.)* доселени се од соседното село Оравница кое сега не постои; *Саздини (2 к.)* доселени се од селото Пелинце; *Трајановци (2 к.) и Стојменовци (1 к.)* доселени се од селото Кленике кај Бујановац; *Петковци (1 к.) и Јаќимовци (1 к.)* доселени се од селото Малотино.

## Иселеништво
*Каленчарци и Кајсторовци* се иселиле во селото Кокино. Основачите на овие два рода се доселиле од Алгуња, тие се постари иселеници. *Марушани* се иселени во Карабичане. После Втората светска војна имало иселување во Белград, Пожаревац, Смедерево (во Србија), Скопје и Куманово.

## Културни и природни знаменитости
;Археолошки наоѓалишта
*Манастирче - света градба од средниот век
*Селиште — населба (викус) од римското време

Од културните споменици во Алгуња била изградена средновековна црква „Св. Никола", која е сега во урнатини, но сè уште не е точно познато кога била подигната.

## Наводи

## Надворешни врски


Категорија:Села во Македонија
Категорија:Кумановски села
Категорија:Села во Општина Старо Нагоричане